เหตุใดอินเดียจึงมีประชากรหญิงน้อยกว่าชาย?
รายงานการสำรวจฉบับใหม่ระบุว่า ในระยะห้าปีที่ผ่านมาจำนวนเด็กผู้หญิงในหลายส่วนของอินเดียลดลงอย่างมากเมื่อเทียบสัดส่วนกับจำนวนเด็กผู้ชาย
ผู้สื่อข่าว VOA Anjana Pasricha รายงานจากกรุงนิวเดลลีว่าตามวัฒนธรรมที่ครอบครัวชาวอินเดียมักจะต้องการลูกชายมากกว่าลูกสาวทำให้มีการทำ แท้งทารกในครรค์ที่ทราบว่าเป็นเพศหญิงเป็นจำนวนมากซึ่งมีส่วนทำให้จำนวนเด็กผู้หญิงน้อยกว่าจำนวนเด็กผู้ชายมาก การศึกษาสำรวจในภาคเหนือและตะวันออกเฉียงเหนือของอินเดียพบว่าตั้งแต่ปี 2544 เมื่อมีการสำรวจสัมมะโนประชากรครั้งหลังสุดนั้นสัดส่วนของเด็กผู้หญิงอายุต่ำกว่าหกปีลดลงอย่างมากตามรายงานขององค์การกุศลของอังกฤษ Action Aid กับศูนย์วิจัยการพัฒนาระหว่างประเทศของแคนาดานั้นสามในห้ารัฐที่สำรวจ จำนวนเด็กผู้หญิงลดลงเหลือไม่ถึง 800 คน ต่อ เด็กผู้ชาย 1,000คน ขณะที่ในรัฐอื่นๆ เฉลี่ยแล้วมีเด็กผู้หญิง 950 ต่อเด็กผู้ชาย 1,000 คนซึ่งลดลงทั้งในชนบทและเขตเมืองและในบางพื้นที่ ครอบครัวในเขตเมืองมักต้องการมีลูกน้อยที่สำหรับเด็กผู้หญิงก็ถูกจำกัด ตามรายงานนั้น พ่อแม่จำนวนมากพยายามหลีกเลี่ยงการมีลูกสาวโดยการตรวจเพศทารกในครรภ์ด้วยUltrasound แม้จะมีกฎหมายห้ามการตรวจแบบนี้ออกมาเมื่อปี 2537 ก็ตาม หากพบว่าทารกเป็นเพศหญิงก็มักทำแท้งนอกจากนั้นอัตราการรอดชีวิตของเด็กผู้หญิงก็อยู่ในระดับต่ำเป็นประวัติการณ์เนื่องจากถูกละเลยด้านการดูแลสุภาพ ความต้องการมีลูกชายมากกว่าลูกสาวฝังรากอยู่ในวัฒนธรรมที่มองว่าเด็กผู้หญิงเป็นภาระทางการเงินเพราะพ่อแม่จะต้องจัดเตรียมค่าสินสอดไว้ให้เมื่อถึงเวลาแต่งงานแยกบ้านไปถือว่าเป็นความสูญเสีย พ่อแม่จึงมักต้องการลงทุนให้การศึกษาดูแลสุขภาพ และการงานสำหรับลูกชายมากกว่า ในระยะสิบปีที่ผ่านมาอินเดียมีโครงการรณรงค์ให้ความรู้แก่ประชาชนหลายโครงการในเรื่องสิทธิของเด็กผู้หญิงแต่มีความก้าวหน้าช้ามาก รายงานนี้เรียกร้องให้รัฐบาลอินเดียดำเนินงานให้มากขึ้นเพื่อบังคับใช้กฎหมายควบคุมตรวจสอบการทำแท้งทารกเพศหญิงและในระยะยาว จะต้องพยายามให้มีการเปลี่ยนทัศนคติทางวัฒนธรรม ในวารสารการแพทย์ Lancet ของอังกฤษ รายงานว่าทารกเพศหญิงในอินเดียถูกทำแท้งปีละราว 500,000 แสน